Erwan ar Moal

**Erwan ar Moal** (*Yves Le Moal* e galleg), **Dir-na-Dor** (*Dir na Dorr* en hon doare-skrivañ) hervez e anv-barzh, oa skrivagner brezhonek ha troour kristen. Ganet e oa d'an 9 a viz C'hwevrer 1874 e Koadoud (Treger) ha marvet eno d'ar 14 a viz C'hwevrer 1957.

Brudet eo e levrioù Pipi Gonto. Kenlabourat a reas gant Frañsez Vallée ha Yann-Vari Perrot. Met kalz muioc'h eget se en deus graet en e labour evit ar yezh.

## E vuhez
Kouerien e oa e dud (Loeiz ar Moal ha Marc'harid Aofred), ne oa nemet brezhoneg er gêr, ha ne zeskas galleg nemet adalek e 6 vloaz pan eas d'ar skol. Skoliet e voe en Itron-Varia Wengamp, skolaj katolik brudet, a oa bet hini Taldir ivez. Alese ez eas da gloerdi bras Sant-Brieg en 1894 evit mont da veleg, met ne chomas nemet daou vloaz ha kuitaat a reas ar c'hloerdi e 1896.

Dont a reas da vezañ kelenner ha labourat a reas e skolaj Sant-Charlez e Sant-Brieg. Eno e reas anaoudegezh gant Frañsez Vallée a deue di d'ober kentelioù brezhoneg hag a lakaas anezhañ da genlabourat gantañ evit ar gelaouenn *[[Kroaz ar Vretoned]]*.

E 1902 e voe embannet e zastumad kontadennoù *Pipi Gonto*. Perzh a gemeras e Goursez Breizh gant an anv *Dir-na-dor*. 
Adalek 1927 e kenlabouras gant Aogust Bôcher war-dro ar gelaouenn sizhuniek katolik *[[Breiz (sizhunieg)|Breiz]]* a zalc'ho eus 1927 betek 1939.

O chom e oa Koadoud, en un ti anvet Kermabrouz, ma oa Jef Fulup o chom diwezhatoc'h.

## Buhez ar Sent
Labourat a reas da lakaat e yezh Treger Buhez ar Sent Yann-Vari Perrot a voe embannet e 1912.

## Kroaz ar Vretoned

## Arvorig
Etre 1919 ha 1923 e voe embannet gantañ ar gelaouenn *[[Arvorig]]*, a-gevret gant Feiz ha Breiz, dindan renerezh Yann-Vari Perrot evit Penn-ar-Bed hag Erwan ar Moal evit Aodoù-an-Hanternoz.

## Oberennoù
*Pipi Gonto, meur a levr disheñvel: 
** *Pipi Gonto* [1], marvailhou brezonek. Skeudennou gant E. Dudoret. René Prud'homme, Sant-Brieg, 1902. 
** *Pipi Gonto* [2], marvailhou neve. Saint-Brieuc: Ti moullerez Sant-Gwilherm, 1908. Disheñvel rik diouzh al levr kentañ. 
** *Pipi Gonto* [3]. Kemper : Le Goaziou, 1925. Adembannadur darn eus kontadennoù al levr kentañ hag eus an eil.
* *Mojenn an Ankou*, gant Anatole Le Braz, lakaet e brezhoneg, Kroaz ar Vretoned, 1911.
* *Buez ar zent savet gant an Ao. Perrot, kure Sant-Nouga*. Ar Gwaziou, 1912. Buhez ar Sent lakaet e yezh Treger.
* *Prederiañ zo deskiñ mervel*, (« Philosopher c'est apprendre à mourir ») troet diwar Montaigne, embannet gant Al Liamm

### Pezhioù-c'hoari
**[[Tog Jani]]* 1909.
**Ar Chiminaou*, Emgleo Sant-Ildud, 1925
**An “ Hini Goz ” o vont da denna he foltred. PEZIG-C'HOARI en 1 Arvest evit merc'hed yaouank*.

## Troidigezhioù
* B. Villeneufve, *Santez Koupaïa*, mister e pevar arvest gant ul lid-enor, Moulerez Toullec, 1928
* Brug ar Menez Du, *Iverzon gwelet gant eur Vretonez*, Moulerez Thomas, 1933

## Adembannadurioù
* *Ar penn-bazh derv*, An Here. 1991
* *Ki ar penn marv*, An Here 1991
* *Paotr e skourjez lêr*, An Here. 1992
* *[[Pipi Gonto]]*. Emgleo Breiz, 2001. E falc'huneg, ha n'eo ket er skritur orin.
* *Ar plac'h interet div wech*, Embannadurioù an Alarc'h, 2012.

## Levrlennadur
* *Yves Le Moal. (DIR-NA-DOR) 1874-1957* Saint-Brieuc, Presses bretonnes - 1962. Henri Poisson

## Notennoù